ซอยประชาร่วมใจ17 แขวงทรายกองดินใต้ มีการซ่อมแซมปะปา โดยการวางท่อใหม่ สร้างความเดือดร้อนเป็นระยะ เพราะต้องปิดน้ำ แล้วชอบมาทำวันหยุดซึ่งคนอยู่บ้าน ต้องใช้น้ำในการอาบน้ำ ทำอาหาร ชำระล้าง เข้าห้องน้ำ พอมาทำ ก็ทำๆ หายๆ ไม่เสร็จสักที เทปูนแล้วก็เจาะ ทำแบบนี้วนไป ไม่เห็นเรียบร้อยสักอย่าง ช่างมาทำแกะพลาสติกก็ไม่ทิ้งถังขยะ ทิ้งหน้าบ้านชาวบ้านเค้า ขอเข้ามาในรั้วเพราะทำงานยาก พอให้เข้ามาก็รื้อต้นไม้เค้า ทำเสร็จแล้วก็ไม่เก็บให้เหมือนเดิม จะมักง่ายไปไหน ล่าสุดฝนตก จากที่น้ำเคยไหลลงท่อได้สบายๆ ตอนนี้ท่อตันเพราะที่มาทำปะปาไม่รู้ทำยังไงไว้ นี่ต้องมาลอกท่ออีกแล้วไหม ถึงจะอยู่ได้อย่างสงบสุข นี่แค่เริ่มหน้าฝนนะ ไม่อยากจะคิดว่าต่อไปจะขนาดไหน